Kieron Dyer

Kieron Courtney Dyer (s. 29. joulukuuta 1978 Ipswich) on englantilainen jalkapalloilija, joka edusti useita Englannin Valioliigan seuroja ja niistä pisimpään Newcastle Unitedia. Hän oli pelipaikaltaan keskikenttäpelaaja.

Numerolla 8 pelaava Dyer aloitti ammattilaisuransa kotikaupungissaan Ipswich Townissa vuonna 1996 jo 17-vuotiaana. Hän pelasi seurassa 91 ottelua ennen kuin Newcastle osti hänet 6,5 miljoonalla punnalla. Summa oli Ipswichin historian suurin kauppasumma. Vuodesta 1999 Newcastlessa pelannut Dyer on tehnyt seuran väreissä 18 maalia 168 pelaamassaan ottelussa.

Elokuussa 2007 Dyer siirtyi pitkän spekulaation jälkeen Newcastlesta lontoolaisjoukkue West Hamiin runsaan 10 miljoonan euron siirtosummalla.  Myöhemmin hän edusti Queens Park Rangersia ja Middlesbrough'ta.

Englannin maajoukkuetta Dyer edusti 33 kertaa vuosina 1999–2007. Hänet valittiin vuoden 2002 MM-kisoihin ja vuoden 2004 EM-kisoihin. Ensiesiintymisensä maajoukkueessa hän teki 4. syyskuuta 1999 lukemiin 6-0 päättyneessä voitto-ottelussa Luxemburgia vastaan.

Lähteet

Aiheesta muualla 
Dyerin profiili footballdatabase.comissa

Englantilaiset jalkapalloilijat
Vuonna 1978 syntyneet
Elävät henkilöt